ANUNŢ

privind organizarea examenului de promovare în gradul profesional imediat superior celui deţinut de funcţionarii publici de execuţie

Agenția Națională de Administrare a Bunurilor Indisponibilizate organizează examen de **promovare în gradul profesional imediat superior celui deţinut**, a funcţionarilor publici din cadrul Agenţiei, în conformitate cu prevederile art. 478 şi art. 618 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, precum şi ale art. 126 şi art. 127 din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei, cu modificările şi completările ulterioare.

Funcţiile publice de execuţie, pe perioadă nedeterminată, cu normă întreagă, pentru care se organizează concursul/examenul de promovare în gradul profesional imediat superior şi structurile din care acestea fac parte sunt următoarele:

* **Biroul identificare şi urmărire bunuri :**

- o funcţie publică de execuţie de consilier, clasa I, grad profesional asistent în consilier, clasa I, grad profesional principal;

* **Serviciul administrare şi valorificare bunuri:**

**-** două funcţii publice specifice de execuţie de inspector de urmărire şi administrare bunuri, clasa I, grad profesional principal în inspector de urmărire şi administrare bunuri, clasa I, grad profesional superior;

**-** trei funcţii publice specifice de execuţie de inspector de urmărire şi administrare bunuri, clasa I, grad profesional asistent în inspector de urmărire şi administrare bunuri, clasa I, grad profesional principal.

**Condiţiile de participare:**

Candidaţii înscrişi la examenul de promovare în grad profesional trebuie să îndeplinească cumulativ condiţiile prevăzute de art. 479 alin.(1) din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, respectiv:

 a) să aibă cel puţin 3 ani vechime în gradul profesional al funcţiei publice din care promovează;

 b) să fi obţinut cel puţin calificativul "bine" la evaluarea anuală a performanţelor individuale în ultimii 2 ani de activitate;

 c) să nu aibă o sancţiune disciplinară neradiată în condiţiile Codului administrativ.

Examenul se desfăşoară la sediul Agenţiei Naţionale de Administrare a Bunurilor Indisponibilizate din București bd. Regina Elisabeta, nr.3, etj.3, sector 3,, constând în trei etape succesive, după cum urmează:

1) Selecţia dosarelor – în termen de maximum 5 zile lucrătoare de la data expirării termenului de depunere a dosarelor;

2) Proba scrisă – în data de **05.05.2021, ora 10:00**;

3) Interviul – în aceeaşi locaţie, data şi ora exactă urmând să fie afişate la sediul Agenţiei Naţionale de Administrare a Bunurilor Indisponibilizate, precum şi pe site-ul instituţiei, după susținerea probei scrise.

Se pot prezenta la următoarea etapă doar candidaţii declaraţi admişi la etapa precedentă.

**Conţinut dosar înscriere:**

Conform dispozițiilor art. 127 din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, “dosarul de concurs se depune de către candidaţi în termen de 20 de zile de la data publicării anunţului privind organizarea concursului sau examenului de promovare în grad profesional în condiţiile prevăzute de art. 618 alin. (22) din Ordonanţa de urgenţă a Guvernului nr. 57/2019, cu modificările şi completările ulterioare, şi conţine în mod obligatoriu:

a) copie de pe carnetul de muncă sau adeverinţa eliberată de compartimentul de resurse umane în vederea atestării vechimii în gradul profesional din care se promovează;

b) copii de pe rapoartele de evaluare a performanţelor profesionale individuale din ultimii 2 ani;

c) adeverinţa eliberată de compartimentul de resurse umane în vederea atestării situaţiei disciplinare a funcţionarului public, în care se menţionează expres dacă acestuia i-a fost aplicată o sancţiune disciplinară, care să nu fi fost radiată;

 d) formularul de înscriere – se pune la dispoziţia candidaţilor prin secretarul comisiei de examen.

Dosarele de înscriere se depun în perioada **31.03.2021 – 19.04.2021**, la sediul Agenției Naționale de Administrare a Bunurilor Indisponibilizate din București, B-dul Regina Elisabeta, sector 3, nr.3, etajul 3.

Bibliografia este parte componentă a prezentului anunţ. Formularul de înscriere se pune la dispoziţia candidaţilor prin secretariatul comisiei de examen sau poate fi accesat pe site-ul ANABI https://anabi.just.ro/, secţiunea „Cariere – Posturi vacante”.